6. klase

Tēma: Rīkošanās ar naudu

2. nodarbība - Budžeta plānošana

**Nodarbības atsegums**

**Nodarbībā sasniedzamie rezultāti**

***Skolēnam veidojas sapratne par to,***

* kas ir budžets un kādi ir tā plānošanas principi.

**Skolēnam veidojas morālais ieradums**

* kritiski domāt un pārrunāt finanšu jautājumus, kas ļautu ikdienā rīkoties ar naudu un plānot finanšu vajadzības nākotnē.

**Atslēgvārdi:** budžets, sekas, labklājība, pensija, piešķirt, nodokļi.

**Nodarbībā aplūkotās vērtības un tikumi**

|  |  |  |
| --- | --- | --- |
|  | No Pamatizglītības standarta | Papildus no programmas “e-TAP” |
| Vērtības | Darbs, ģimene | Atbildība, patiesība |
| Tikumi | Atbildība, gudrība, mērenība | Dāsnums, pateicīgums, pašvadība |

**Mācību materiāli:**

* *PowerPoint* prezentācija “Budžeta plānošana”.
* “Budžeta plānošana” (1. materiāls). Katram skolēnam būs nepieciešama sava kopija.

**Atslēgas jautājumi:**

1. Kas ir budžets?
2. Kāpēc jāizmanto budžets?
3. Kādas būtu sekas budžeta pārtērēšanai?
4. Kāpēc ir grūti iekļauties budžetā?
5. Kādi tikumi ir vajadzīgi?
6. Vai ir svarīgi, lai būtu daudz naudas?
7. Vai tas padarīs tevi laimīgu?
8. Kas vēl tev varētu palīdzēt kļūt laimīgam?

Mācību aktivitātes

Ierosme. Nauda = laime? (ieteicamais laiks 3-5 min.)

**[2. slaids]** Skolotājs aicina skolēnu padomāt, vai, iegūstot vairāk naudas, kļūs par laimīgāku cilvēku? Skolēni dalās ar savām atbildēm.

**1. aktivitāte. Kas ir budžets? (ieteicamais laiks 5 min.)**

**[3. slaids]** Skolotājs ar skolēniem kopīgi pārrunā šādus jautājumus:

* Kas ir budžets?
* Kāpēc tāds nepieciešams?
* Kas notiek, ja pārtērē budžetu?
* Vai tu plāno savas finanses (piemēram, kabatas naudu)?
* Izskaidro, kāda ir atšķirība starp debetu un kredītu un kādas ir sekas, ja budžets netiek plānots pareizi.

Skolotājs apraksta budžeta plānošanu kā procesu, kurā tiek plānot veids, kā tērēt naudu. Šo tērēšanas plānu sauc par budžetu. Tēriņu plāna izveidošana ļauj laikus izlemt, vai tev pietiks naudas, lai izdarītu to, kas nepieciešams, vai ko tu vēlētos.

2. aktivitāte. Budžeta veidošana (ieteicamais laiks 10 min.)

*Aktivitātei nepieciešams 1. mācību materiāls ‘”budžeta plānošana”. Skolēni uz lapas uzraksta savu vārdu un uzvārdu.*

**[4. slaids]** Skolēniem jāizveido savs nedēļas budžets, lai tērētu naudu lietām, kas tiem vajadzīgas (1. mācību materiāls).

* Vai tas bija vieglāk vai grūtāk nekā skolēni iztēlojās?
* Par ko skolēni domāja, pieņemot lēmumus, kam tērēt naudu?
* Ko tavi naudas tērēšanas paradumi stāsta par tevi?

3. aktivitāte. Refleksija (ieteicamais laiks 10 min.)

**[5. slaids]** Aktivitātes noslēgumā skolēni atbild uz šādiem jautājumiem:

* Kāda jēga plānot budžetu?
* Ko tas tev palīdzēja panākt?
* Vai plānot budžetu ir grūtāk, nekā tu iztēlojies? Kāpēc vai kāpēc ne?
* Par ko tev bija jādomā, pieņemot lēmumus, kam tērēt naudu?
* Vai tu krāj naudu? Kāpēc jā vai ne?
* Ko tavi naudas plānošanas principi stāsta par tevi?

4. aktivitāte. *NatWest* spēle *MoneySense* (Izpratne par naudu) (ieteicamais laiks 10 min.)

**[6. slaids]** Izmantojot *NatWest* aktivitāti izpratnes par naudu veidošanai (saite zemāk), skolēniem var sniegt pārskatu par dažiem finansiāliem jautājumiem, ar ko mūsdienās saskaras jaunieši: <https://natwest.mymoneysense.com/students/students-12-16/the-budget-game/> (aktivitāte ir angļu valodā, taču vieglā un saprotamā valodā, nepieciešamības gadījumā var konsultēties ar angļu valodas priekšmeta skolotāju, lai tulkotu dažus no terminiem, kuri ir spēlē).

Pēc tam diskutē par šādu jautājumu:

- Vai vari aprakstīt dažus veidus, kā finansiālie lēmumi var ietekmēt garīgo labklājību?

Skolēniem jāizveido ieteikumu buklets jauniešiem par azartspēlēm vai parādiem vai jāizveido videomateriāls ar informāciju par šīm tēmām.

5. aktivitāte. Atliktais gandarījums (ieteicamais laiks 5 min.)

**[7. slaids]** Atliktais gandarījums vai atalgojuma novilcināšana apraksta procesu, ko tu piedzīvo, kad spēj turēties pretī vēlmei iegūt tūlītēju vēlmju apmierinājumu, tā vietā saņemot šo gandarījumu vēlāk. Jūs varat sniegt piemēru – iespēja dabūt 5 eiro tūdaļ vai 9 eiro nākamajā nedēļā. Skolotājs paskaidro skolēniem, kā šis tikums var pozitīvi ietekmēt citas dzīves jomas.

Kopīgā noslēguma apspriede (ieteicamais laiks 5 min.)

**[8. slaids]** Nodarbības noslēgumā skolotājs ar skolēniem atbild uz šiem jautājumiem:

* Kāpēc varētu būt grūti iekļauties budžetā?
* Kādi tikumi šeit vajadzīgi?